stanford-oval/wikipedia huggingface dataset:
พายุไต้ฝุ่นบัวลอย (พ.ศ. 2562)
ผลกระทบ > ประเทศญี่ปุ่น

พายุไต้ฝุ่นบัวลอยทำให้เกิดน้ำท่วม และโคลนถล่ม โดยเฉพาะที่จังหวัดชิบะมีบ้านเรือนอย่างน้อย 3 หลัง ถูกโคลนถล่มทับ นอกจากนี้ ยังมีผู้เสียชีวิตแล้วอย่างน้อย 1 ราย และสูญหายอีก 3 ราย โดยหลายพื้นที่ของจังหวัดชิบะวัดปริมาณน้ำฝนได้มากกว่า 200 มิลลิเมตร (8 นิ้ว) ในช่วง 12 ชั่วโมงที่ผ่านมา ซึ่งมากกว่าปริมาณโดยเฉลี่ยของเดือนตุลาคมทั้งเดือน เจ้าหน้าที่ของจังหวัดชิบะระบุว่าได้ระงับแผนการปล่อยน้ำจากเขื่อนทาคาทากิ และเขื่อนคาเมยามะ ในช่วงบ่ายที่ผ่านมา เพื่อป้องกันไม่ให้เขื่อนแตก เนื่องจากเห็นว่าระดับน้ำยังคงที่อยู่ แต่เรียกร้องให้ประชาชนตรวจสอบข้อมูลล่าสุดเกี่ยวกับสภาพอากาศ และระดับน้ำในเขื่อนอย่างต่อเนื่องด้วย เนื่องจากมีความเป็นไปได้ที่จะมีการปล่อยน้ำแบบฉุกเฉิน หากระดับน้ำเพิ่มขึ้นจากฝนที่กระหน่ำลงมา ในระยะเวลา 12 ชั่วโมง มีปริมาณในตกลงมามากถึง 280 มิลลิเมตร (11 นิ้ว) ในบางพื้นที่ของจังหวัดชิบะ และจังหวัดอิบารากิ ซึ่งมากกว่าปริมาณเฉลี่ยของฝนที่ตกลงในตลอดทั้งเดือนตุลาคม ส่งผลให้เกิดน้ำท่วมอย่างหนัก
มีรายงานว่าเหตุดินถล่มในจังหวัดชิบะส่งผลให้มีผู้เสียชีวิตอย่างน้อย 3 ราย โดยเจ้าหน้าที่กู้ภัยกำลังเร่งผู้สูญหายอีก 1 ราย นอกจากนี้ เจ้าหน้าที่พบชายอีก 1 ราย หมดสติอยู่ภายในรถที่ถูกน้ำท่วม ซึ่งเสียชีวิตในเวลาต่อมา ในขณะเดียวกัน มีเที่ยวบินอย่างน้อย 20 เที่ยวบิน ต้องเปลี่ยนเส้นทางการบินจากท่าอากาศยานนานาชาตินาริตะไปลงจอดยังสนามบินอื่น ๆ ส่วนบริการรถไฟส่วนใหญ่ในจังหวัดชิบะหยุดให้บริการชั่วคราวส่งผลให้มีผู้โดยสารติดค้างอยู่ตามสถานีรถไฟเป็นจำนวนมาก ทั้งนี้ คาดว่าหย่อมความกดอากาศต่ำจะส่งผลให้มีฝนตกหนักต่อเนื่องไป พื้นที่หมู่เกาะโองาซาวาระ ทางภาคใต้ของประเทศญี่ปุ่นกำลังเผชิญกับฝนตกหนัก ลมกระโชกแรง พัดต้นไม้และเสาไฟฟ้าหักโค่น พัดชิ้นส่วนของสิ่งปลูกสร้างลอยปลิวไปในอากาศ ส่วนในทะเลเกิดคลื่นลมแรงซัดชายฝั่ง เรือถูกห้ามออกเดินทางจากท่า
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2562
รายชื่อของพายุบัวลอย
พายุไต้ฝุ่นที่มีเส้นทางที่คล้ายกัน
พายุไต้ฝุ่นอัสนี พ.ศ. 2558
พายุไต้ฝุ่นหะลอง พ.ศ. 2562
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นบัวลอย (1921)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นบัวลอย (1921)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นบัวลอย (1921)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นบัวลอย (22W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นบัวลอย
ปริมาณน้ำฝนในโทโฮกุ คันโต และชูบุ จากพายุไต้ฝุ่นบัวลอยเมื่อวันที่ 25 ตุลาคม พ.ศ. 2562
ย่านการค้า

ย่านการค้า คือ ศูนย์รวมหรือแหล่งรวมสรรพสินค้าและสรรพบริการ สามารถแยกเป็นย่านการค้าปลีก และย่านการค้าส่ง หรือมีกิจกรรมการขายแบบผสมผสานทั้งสองอย่างในย่านเดียว และย่านการค้าสามารถแบ่งออกได้เป็นหลายประเภทดังต่อไปนี้
ประเภทของย่านการค้า > ย่านธุรกิจ

มักอยู่ใจกลางเมือง จังหวัดใด ๆ เรียกเป็นย่านธุรกิจของจังหวัด มักเป็นศูนย์กลางของจังหวัดหรือที่นิยมเรียกกันว่า "กลางเมือง" ถ้าในกรุงเทพย่านธุรกิจจะมีหลายแห่ง เช่น ย่านสีลม หรือ เดอะ แกรนด์ พระราม 9 จุดเด่นของย่านนี้คือจะมีตึกสูง ออฟฟิศต่าง ๆ และร้านค้าปลีก อยู่ในตึกหรือรอบตึก ซึ่งความเจริญที่เกิดขึ้นนั้นมาจากการที่ย่านกลายเป็นแหล่งที่ทำงานของคนในจังหวัดหรือละแวกใกล้เคียง เป็นสถานที่นัดหมาย ประชุมในธุรกิจต่าง ๆ ย่านนี้จะมีสถานนีรถไฟฟ้า รถใต้ดิน ทางด่วน โรงแรมระดับ 4-5 ดาว ร้านอาหาร บางครั้งย่านนี้จะมีคนพลุกพล่านเพียงช่วงกลางวันหรือหัวค่ำ
ประเภทของย่านการค้า > ย่านชอปปิงและบันเทิง

แบ่งออกได้เป็นย่านกลางวัน และย่านกลางคืน วัตถุประสงค์ของการไปย่านแบบนี้คือการไปเพื่อพักผ่อนหย่อนใจ ชอปปิงซื้อสินค้าเสื้อผ้า แฟชั่น กิ๊ฟชอพโดยความหนาแน่นของคนจะเป็นไปตามเวลาห้างเปิดและปิด เช่น ย่านราชประสงค์ สยาม มาบุญครอง ย่านบางกะปิ เอ็มดิสทริค สุขุมวิท หรือตามเวลาที่ร้านค้าเปิดและปิด ย่านประเภทนี้จะมีสินค้าหลากหลายให้เลือกซื้อ แต่บางแห่งอาจมีสินค้าเพียงหมวดเดียวให้เลือกซื้อมากมาย เช่น ย่านประตูน้ำ ย่านโบ๊เบ๊แหล่งขายปลีก ส่งเสื้อผ้า ส่วนย่านกลางคืนนั้นมักเป็นเวลาของการเที่ยวกลางคืน เช่น ย่านพัฒน์พงศ์ ย่านรัชดา ย่าน Bukit Bintang (หรือ Starhill) ย่านชอปปิงและความบันเทิงในกัวลาลัมเปอร์
ประเภทของย่านการค้า > ย่านดำรงชีวิต

คือย่านประเภทที่มีตลาดนัด หรือตลาดสด และร้านค้าเป็นหลัก ที่คนในท้องถิ่นจะเดินทางไปจับจ่ายใช้สอยของสด ของชำในชีวิตประจำวัน คือสถานที่ที่ไปซื้อกับข้าว เนื้อสัตว์มาปรุง ประกอบอาหารเพื่อรับประทานในครอบครัว หรือถ้าเป็นร้านอาหารก็จะไปซื้อของสดจากย่านนี้ มาเพื่อประกอบอาหารขาย ทั้งนี้รวมถึงย่านที่ขายอาหารสำเร็จรูปทั่วไปและสินค้าที่ใช้ในชีวิตประจำวัน อาจมีขายหนังสือพิมพ์ เสื้อผ้าบ้างประปราย ย่านนี้มักไม่สามารถดึงดูดคนนอกพื้นที่ให้มาสม่ำเสมอได้ เนื่องจากไม่มีจุดเด่นเพียงพอ ผู้ขายอาจเป็นพ่อค้า แม่ค้ามาจากนอกชุมชน แต่มาเพื่อค้าขายและกลับไปในแต่ละวัน เช่น ตลาดบางใหญ่
ประเภทของย่านการค้า > ย่านแลกเปลี่ยนประจำถิ่น (เขต จังหวัด)

เป็นย่านที่คล้าย ๆ กับย่านดำรงชีวิต แต่เป็นที่จับจ่ายใช้สอยของคนในละแวกนั้นกับคนละแวกใกล้เคียง อาจมีช่องทางการสัญจรที่ดี ทำให้เกิดเป็นศูนย์รวมสินค้าสำหรับคนในท้องถิ่น ชุมชนต่าง ๆ และใกล้เคียงกัน นำผักผลไม้ในสวนมาซื้อขายกันได้ เป็นย่านที่คนในจังหวัดหรือหมู่บ้าน หรือชุมชนตั้งรกรากอยู่ที่นั้น ซึ่งย่านท้องถิ่นนั้น หากมีสินค้าที่ดีมีเอกลักษณ์ หรือชุมชนสามารถช่วยกันพัฒนาให้ย่านมีชื่อเสียงได้ ก็จะสามารถดึงดูดคนจากนอกชุมชนที่อยู่ห่างไกลออกไป ให้มาจับจ่ายใช้สอยได้ เช่น ย่านบางซื่อ เป็นย่านที่ขายผลไม้จากสวนผลไม้แถบเมืองนนท์ ตลาดน้ำคลองลัดมะยม ตลาดไท เกาะเกร็ด ตลาดน้ำดำเนินสะดวก ตลาดน้ำอัมพวา เป็นต้น
ประเภทของย่านการค้า > ย่านท่องเที่ยว

เป็นแหล่งที่มีปัจจัยที่ส่งเสริมการท่องเที่ยว เช่น ลักษณะภูมิประเทศสวยงามตามธรรมชาติหรือเกิดจากฝีมือมนุษย์ มีปัจจัยทางวัฒนธรรม เช่นขนมธรรมเนียมประเพณี ศิลปกรรม เป็นต้น ย่านแบบนี้จะมีนักท่องเที่ยวเดินทางมาจากต่างจังหวัดหรือต่างประเทศแล้วแต่ความน่าดึงดูดใจของสถานที่ ในย่านจะมีสถานีรถไฟ รถทัวส์ แหล่งหรือย่านแบบนี้ ร้านค้าปลีก การที่อยู่ในย่านสามารถ รวบรวม คัดเลือก หรือพัฒนาสินค้า บริการที่แตกต่างจากที่อื่น สร้างเป็นจุดเด่นเฉพาะของย่านเพื่อเป็นของฝาก เพื่อตอบสนองความต้องการของนักท่องเที่ยวได้ ย่านประเภทนี้มักมีการสร้างความร่วมมือกันในแบบที่ทั้งมองเห็นได้ และไม่สามารถมองเห็นได้ เช่น ตลาดน้ำสี่ภาคพัทยา ย่านการค้าหาดเฉวง
ประเภทของย่านการค้า > ย่านพิเศษ

คือย่านที่มีของหายาก ไม่สามารถหาซื้อได้จากแหล่งอื่น หรือสามารถหาซื้อได้แต่ไม่มีให้เลือกมากเท่าย่านนี้ ย่านแบบนี้มักจะแข่งขันกันสูง เพราะมีสินค้าเหมือนกัน สั่งมาจากซัพพลายเออร์เดียวกัน ร้านต้องมีเอกลักษณ์ที่ชัดเจน สามารถสร้างความแตกต่างในองค์ประกอบการตลาดอื่น ๆ ได้ อาจขายส่งหรือปลีกเช่น ย่าน สำเพ็ง ย่านทองเยาวราช ย่านอาหารจีน เยาวราช ย่าน พาหุรัด ย่าน คลองถม ย่าน ปากคลองตลาด ย่าน โบ๊เบ๊ ย่านเหล่านี้จะมีจุดเด่นที่แข็งกร่งมาก กล่าวคือเมื่อนึกถึงชื่อย่านจะทราบทันทีว่าขายอะไร
สันติ เศวตวิมล

| สันติ เศวตวิมล |
| --- | --- |
เกิด: 5 มกราคม พ.ศ. 2489 (79 ปี) จังหวัดธนบุรี ประเทศไทย
นามปากกา: นที สีทันดร, แม่ช้อย นางรำ, สามตา, อธิษฐาน, กรวิก, กัปกัลป์ พุทธันดร, เทวดา เดินดิน
อาชีพ: นักเขียน นักหนังสือพิมพ์ พิธีกร
คู่สมรส: สุชาดา เศวตวิมล
สันติ เศวตวิมล หรือรู้จักกันในนามปากกา แม่ช้อย นางรำ เป็นเอตะทัคคะชาวไทยในเชิงวรรณศิลป์ไทย มีความสามารถในการใช้ภาษาไทยอย่างหลากหลาย มีผลงานในฐานะนักเขียน นักหนังสือพิมพ์ พิธีกร นักแต่งเพลง
ประวัติ

สันติ เศวตวิมล เกิดที่ริมคลองบางกอกน้อย ฝั่งธนบุรี เรียนชั้นประถมศึกษาที่ โรงเรียนอำนวยศิลป์ธนบุรี และชั้นมัธยมศึกษาที่โรงเรียนสวนกุหลาบวิทยาลัย และศึกษาชั้นอุดมศึกษา วิชาการหนังสือพิมพ์ คณะวารสารศาสตร์และสื่อสารมวลชน มหาวิทยาลัยธรรมศาสตร์ และมีประกาศนียบัตรจาก สถาบันวิชาการหนังสือพิมพ์นานาชาติ ประเทศเยอรมนี (นักเรียนทุน)
สมรสกับ ม.ล.ทัศนีย์ เกษมสันต์ (หย่า) มีบุตรสาว 1 คน อธิษฐาน เศวตวิมล
สมรสกับ สุชาดา เศวตวิมล มีบุตรสาว 3 คน ได้แก่ ขวัญข้าว แก้วเกล้า พลอยจันทร์ เศวตวิมล
การทำงาน

นักข่าวสงครามเวียดนาม หนังสือพิมพ์ "พิมพ์ไทย" ระหว่างปี พ.ศ. 2509-2510
หัวหน้าข่าวการเมือง หนังสือพิมพ์ "พิมพ์ไทย"
นักข่าวสงครามเขมร หนังสือพิมพ์ "ไทยรัฐ"” ระหว่างปี พ.ศ. 2515-2517
หัวหน้าข่าวสังคมและบันเทิง หนังสือพิมพ์ "ไทยรัฐ" ระหว่างปี พ.ศ. 2518-2535
บรรณาธิการนิตยสาร "ชีวิตต้องสู้" รายสัปดาห์ ระหว่างปี พ.ศ. 2535-2544
คอลัมนิสต์ประจำหนังสือพิมพ์ "ผู้จัดการ"
ที่ปรึกษานิตยสาร "ชีวิตต้องสู้" รายปักษ์
ที่ปรึกษาบริษัทนิธิทัศน์ โปรโมชั่น
พิธีกรรายการ "ท้าพิสูจน์" (ช่วงเปิบพิสดาร) ทางสถานีโทรทัศน์สีกองทัพบก ช่อง 7
พิธีกรรายการ "แม่ช้อยอร่อยเด็ด" ทางสถานีโทรทัศน์สีกองทัพบก ช่อง 7
บรรณาธิการที่ปรึกษาหนังสือพิมพ์ "บางกอกทูเดย์"
พิธีกรรายการ สันติ Free Style ทางสถานีโทรทัศน์ดาวเทียม Siamsport News ปี พ.ศ. 2557
ประธานสถาบัน (Chair Man) ในรายการ เชฟกระทะเหล็ก ประเทศไทย ทางสถานีโทรทัศน์สีกองทัพบก ช่อง 7 ปี พ.ศ. 2555 - 2563
ผลงาน > หนังสือรวมเล่ม

ร้อยเล่ห์-เสน่หา (พ.ศ. 2520)
ฝากไว้ใต้หมอน (พ.ศ. 2521) กวีนิพนธ์
รวมเรื่องสั้นของสันติ เศวตวิมล (พ.ศ. 2525)
รวมเรื่องสั้นของสันติ เศวตวิมล ฉันมีแต่วันวาน (พ.ศ. 2525)
สันติฟรีสไตล์ (พ.ศ. 2537)
แม่ช้อยนางรำ (พ.ศ. 2537)
ด้วยชีวิตและจิตใจ (พ.ศ. 2542)
น้ำหยาด (พ.ศ. 2542)
ตำนานตลาดไทย (พ.ศ. 2544)
แสงตะเกียง (พ.ศ. 2545)
โลกกว้างแค่ทางเดิน (พ.ศ. 2545)
คนบาปพรหมพิราม / สันติ เศวตวิมล (พ.ศ. 2546)
ครบรอบ 30 ปี แม่ช้อย นางรำ (พ.ศ. 2548)
รวมเรื่องสั้น "วันหมา-หมา"
คัมภีร์ชีวิต (พ.ศ. 2551)
ผลงานการแต่งเพลง > แกรนด์เอ็กซ์

เขิน
บริสุทธิ์
โลกที่ไม่เท่ากัน
วันที่จากเธอ
น้อย ๆ หน่อย
ผลงานการแต่งเพลง > แมคอินทอช

ไม่มีเธอที่บึงพระราม
แม่น้ำนิรันดร์
แต่งเพลงในอัลบั้ม วันวานยังหวานอยู่ ทั้งอัลบั้ม
แต่งเพลงในอัลบั้ม วันนี้ยังมีเธอ ทั้งอัลบั้ม
ผลงานการแต่งเพลง > สายัณห์ นิรันดร

สนธยาลาเจ้า (เพลงประกอบภาพยนตร์ สวรรค์บ้านนา)
ผลงานการแต่งเพลง > รอยัลสไปรท์ส

พบกันบนดวงดาว
หยุดโลก
น้ำกับฟ้า
ตำนานน้ำค้าง
เพื่อนต่างดาว
สู่อวกาศ
เดียร์คอมพิวเตอร์
แรกอุบัติ
ทางช้างเผือก
ผลงานการแต่งเพลง > แจ้ ดนุพล

พังเพย
ฝันสีทอง
ด้วยมือของเธอ
ห้องสีขาว
ของขวัญ
พ่อครู
ผลงานการแต่งเพลง > วงฟอร์เอฟเวอร์

โลกกว้าง ทางแคบ
ฉันคืออะไร
พอฝัน
ด.ญ.พวงมาลัย
ผลงานการแต่งเพลง > วงเพื่อน

งานวัด
ป้ากะปู่
อะโห..ชีวิต
จากดวงใจ
บันได
บ้านฉัน
นามปากกา

นที สีทันดร , แม่ช้อย นางรำ , สามตา , อธิษฐาน , กรวิก , เทวดา เดินดิน
โฆษณา

น้ำปลาร้าตำนัว
รางวัลที่ได้รับ

รางวัลสื่อมวลชนดีเด่นเพื่อเยาวชน ของสำนักนายกรัฐมนตรี ติดต่อกัน 2 ปี พ.ศ. 2524-2525
เรื่องสั้นชุด "ฉันมีแต่วันวาน" และนวนิยาย "น้ำหยาด" เข้ารอบสุดท้าย ในการตัดสินจากคณะกรรมการรางวัลซีไรท์
เรื่องสั้นชื่อ "พระอรหันต์" ได้รับการยกย่องว่าเป็นเรื่องสั้น ดีเด่นจากสมาคมภาษาและหนังสือ
รางวัล "ศิลปินอาเซียน" ของสมาคมอาเซียนจากเพลง "งานวัด"
รางวัล กรมหมื่นนราธิปพงศ์ประพันธ์ ของสมาคมนักเขียนแห่งประเทศไทย ปี พ.ศ. 2564
พายุไซโคลนไพลิน (พ.ศ. 2556)

| --- | --- |
พายุไซโคลนไพลินขณะมีกำลังแรงสูงสุดเมื่อวันที่  10 ตุลาคม พ.ศ. 2556
ประวัติทางอุตุนิยมวิทยา
ก่อตัว: 4 ตุลาคม พ.ศ. 2556
สลายตัว: 14 ตุลาคม พ.ศ. 2556
พายุซูเปอร์ไซโคลน
3-นาที ของเฉลี่ยลม  (IMD)
ความเร็วลมสูงสุด: 260 กม./ชม. (160 ไมล์/ชม.)
ความกดอากาศต่ำสุด: 895 เฮกโตปาสกาล (มิลลิบาร์) ; 26.43 นิ้วปรอท
พายุไต้ฝุ่น
10-นาที ของเฉลี่ยลม  (TMD)
ความเร็วลมสูงสุด: 230 กม./ชม. (145 ไมล์/ชม.)
ความกดอากาศต่ำสุด: 895 เฮกโตปาสกาล (มิลลิบาร์) ; 26.43 นิ้วปรอท
พายุหมุนเขตร้อนระดับ 5
1-นาที ของเฉลี่ยลม  (SSHWS)
ความเร็วลมสูงสุด: 315 กม./ชม. (195 ไมล์/ชม.)
ความกดอากาศต่ำสุด: 890 เฮกโตปาสกาล (มิลลิบาร์) ; 26.28 นิ้วปรอท
ผลกระทบ
ผู้เสียชีวิต: 46 ราย
ความเสียหาย: $4.26 พันล้านดอลลาร์สหรัฐ  (ค่าเงินปี พ.ศ. 2556 USD)
พื้นที่ได้รับผลกระทบ: ไทย, พม่า, อินเดีย, เนปาล
IBTrACS
ส่วนหนึ่งของ ฤดูพายุไซโคลนมหาสมุทรอินเดียเหนือ พ.ศ. 2556
พายุซูเปอร์ไซโคลนไพลิน (อักษรโรมัน: Phailin) เป็นพายุหมุนเขตร้อนที่มีความรุนแรงที่สุดในบริเวณมหาสมุทรอินเดียเหนือในช่วงปี พ.ศ. 2556 และเป็นพายุที่มีความรุนแรงมากที่สุดที่เข้าชายฝั่งประเทศอินเดียนับตั้งแต่พายุไซโคลนรัฐโอฑิศาในปี พ.ศ. 2542 พายุลูกนี้ถูกบันทึกครั้งแรกว่าเป็นพายุดีเปรสชันเขตร้อนเมื่อวันที่ 4 ตุลาคม พ.ศ. 2556 ภายในอ่าวไทยทางตะวันตกของพนมเปญ และในอีกไม่กี่วันต่อมา พายุก็ได้เคลื่อนตัวไปทางทิศตะวันตกภายในบริเวณที่มีลมเฉือนแนวตั้งระดับต่ำถึงปานกลางก่อนที่พายุจะเคลื่อนตัวออกจากแอ่งมหาสมุทรแปซิฟิกตะวันตกในวันที่ 6 ตุลาคม เมื่อพายุเคลื่อนตัวผ่านคาบสมุทรมลายู และเคลื่อนตัวเข้าสู่ทะเลอันดามันในวันต่อมา และพายุก็เคลื่อนตัวไปทางทิศตะวันตกเฉียงเหนือเข้าสู่สภาพแวดล้อมที่ดีขึ้นเพื่อการพัฒนาต่อไปก่อนที่พายุลูกนี้จะได้รับการตั้งชื่อในวันที่ 9 ตุลาคม หลังจากที่พายุได้พัฒนาเป็นพายุไซโคลน และเคลื่อนตัวผ่านหมู่เกาะอันดามันและนิโคบาร์เพื่อเข้าสู่อ่าวเบงกอล
วันต่อมาพายุไซโคลนไพลินได้ทวีกำลังแรงขึ้นอย่างรวดเร็ว และได้กลายเป็นพายุไซโคลนกำลังแรงมากเทียบเท่ากับมีความเข้มข้นเทียบเท่าหมวด 1 ในระดับลมมาตราเฮอริเคนแซฟเฟอร์–ซิมป์สัน ในวันที่ 10 ตุลาคม วันต่อมาพายุลูกนี้ก็ได้ทวีกำลังแรงขึ้นจนกลายเป็นพายุซูเปอร์ไซโคลนที่มีความเร็วลมเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน หลังจากนั้นพายุก็เริ่มอ่อนกำลังลงในขณะที่เคลื่อนตัวเข้าใกล้รัฐโอฑิศา และเคลื่อนตัวขึ้นฝั่งใกล้กับโกปาลปุระในชายฝั่งรัฐโอฑิศาของวันที่ 12 ตุลาคม พายุไซโคลนไพลินอ่อนกำลังลงเมื่อขึ้นฝั่ง และกลายเป็นพายุหมุนเขตร้อนระดับ 1 อันเป็นผลมาจากแรงเสียดทานก่อนที่จะถูกบันทึกเป็นครั้งสุดท้ายเมื่อวันที่ 14 ตุลาคม เนื่องจากพายุอ่อนกำลังลงเป็นบริเวณที่มีความกดอากาศต่ำที่ชัดเจน
เจ้าหน้าที่จากรัฐบาลรัฐโอฑิศาเปิดเผยว่าอาจมีประชาชนได้รับผลกระทบประมาณ 12 ล้านคน พายุไซโคลนไพลินทำให้ประเทศอินเดียต้องอพยพประชาชนครั้งใหญ่ที่สุดในรอบ 23 ปี โดยมีประชาชนมากกว่าประมาณ 550,000 คน อพยพจากแนวชายฝั่งในรัฐโอฑิศา และรัฐอานธรประเทศ ไปยังสถานที่ที่ปลอดภัยกว่า พายุได้ทำให้เกิดความเสียหายในประเทศอินเดียอยู่ที่ประมาณ 260 พันล้านรูปี (4.26 พันล้านดอลลาร์สหรัฐ)
การเตรียมการและผลกระทบ > ประเทศอินเดีย

ประเทศอินเดียได้รับผลกระทบจากพายุไซโคลนไพลินที่ทำให้มีผู้เสียชีวิตประมาณ 46 ราย และเกิดความสูญเสียทางเศรษฐกิจสูงถึงประมาณ 260 พันล้านรูปี (4.26 พันล้านดอลลาร์สหรัฐ)
การเตรียมการและผลกระทบ > ประเทศอินเดีย > หมู่เกาะอันดามันและนิโคบาร์

เมื่อวันที่ 8 ตุลาคม สำนักงานอุตุนิยมวิทยาอินเดีย (IMD) ได้ออกคำเตือนหมู่เกาะอันดามันและนิโคบาร์ว่าจะมีการบันทึกความเร็วลมกระโชกแรงถึงระดับปานกลางเหนือหมู่เกาะ และพื้นที่ทะเลโดยรอบ ในอีกสองวันข้างหน้ายังมีการออกคำเตือนด้วยว่าจะมีฝนตกหนักถึงระดับหนักมากเกิดขึ้นบนเกาะในขณะที่กระท่อมมุงจากไฟฟ้า และสายสื่อสารได้รับความเสียหายบางส่วน คำเตือนเหล่านี้ดำเนินต่อไปจนถึงวันที่ 11 ตุลาคม เมื่อสำนักงานอุตุนิยมวิทยาอินเดียสังเกตว่าจะไม่มีสภาพอากาศเลวร้ายอีกต่อไปจะเกิดขึ้นเหนือหมู่เกาะอันดามันและนิโคบาร์ภายในหมู่เกาะ สำนักงานบริการสุขภาพได้เปิดค่ายแพทย์ในรังกัตในขณะที่รองผู้บัญชาการตำรวจ และบริการดับเพลิง ทั้งหมดได้ตรวจสอบให้แน่ใจว่าไม่มีผู้เสียชีวิตระหว่างวันที่ 8 ถึง 10 ตุลาคม มีการบันทึกปริมาณน้ำฝนอยู่ที่ประมาณ 734 มิลลิเมตร (28.9 นิ้ว) และ 434 มิลลิเมตร (17.1 นิ้ว) บนเกาะมายาบุนเดอร์ และเกาะลองไอส์แลนด์
การเตรียมการและผลกระทบ > ประเทศอินเดีย > รัฐโอฑิศา

รัฐบาลของรัฐโอฑิศา และสำนักงานจัดการภัยพิบัติแห่งรัฐโอฑิศาได้อพยพประชาชนเกือบล้านคนไปยังศูนย์หลบภัยจากพายุไซโคลนไพลิน สัญญาณเตือนพายุในระยะไกลได้เพิ่มขึ้นเป็น 2 แห่ง ที่ท่าเรือปาราดีป และโกปาลปุระ รัฐมุขมนตรีของรัฐโอฑิศาได้เขียนจดหมายถึงรัฐมนตรีกลาโหมของสหภาพเพื่อขอความช่วยเหลือจากบุคลากรกลาโหมโดยเฉพาะกองทัพอากาศ และกองทัพเรือ สำหรับปฏิบัติการกู้ภัย บรรเทาทุกข์รัฐโอฑิศาได้จัดเตรียมอาหารประมาณกว่า 1 ล้านชุด เพื่อบรรเทาทุกข์ เฮลิคอปเตอร์ของกองทัพอากาศอินเดียได้รับการจัดเตรียมไว้เพื่อเตรียมพร้อมในรัฐเบงกอลตะวันตกเพื่อเข้ามาช่วยเหลือในระยะเวลาอันสั้น ผู้คนประมาณ 1.1 ล้านคน ได้รับการอพยพ หลังจากพายุเคลื่อนตัวผ่านไป และน้ำท่วมที่ตามมาในรัฐ ฝนตกหนักส่งผลให้ผู้หญิงคนหนึ่งเสียชีวิตในภุพเนศวร หลังจากที่ต้นไม้สูงโค่นล้มลงทับลมกระโชกแรงทำให้ต้นไม้ และสายไฟฟ้าล้มทับ นอกจากนี้ ยังมีรายงานด้วยว่าพายุฝนฟ้าคะนองได้ทำให้มีผู้เสียชีวิตอีกประมาณ 7 ราย ในรัฐโอฑิศา บาลิมุนดาลีในรัฐโอฑิศาได้รับปริมาณน้ำฝนอยู่ที่ประมาณ 381 มิลลิเมตร (15 นิ้ว) และ 305 มิลลิเมตร (12 นิ้ว) ในช่วง 24 ชั่วโมง ของวันที่ 13 ตุลาคม
ขณะที่พายุไซโคลนไพลินกำลังเคลื่อนตัวเข้าฝั่งความเร็วลมของพายุได้เพิ่มขึ้นจาก 100 กิโลเมตรต่อชั่วโมง (62 ไมล์ต่อชั่วโมง) เป็น 200 กิโลเมตรต่อชั่วโมง (120 ไมล์ต่อชั่วโมง) ภายใน 30 นาที พรหมปุระเมืองที่อยู่ใกล้จุดขึ้นฝั่งที่สุดได้รับความเสียหายจากลมกระโชกแรง ต้นไม้หักโค่น เสาไฟฟ้าโค่นล้มลง และกำแพงพังทลายในหลายพื้นที่ของเมือง อย่างไรก็ตาม ไม่มีรายงานความเสียหายต่อทรัพย์สิน หรือชีวิตตามรายงานของตำรวจเมืองเมื่อวันที่ 18 ตุลาคม มีรายงานผู้เสียชีวิตจากรัฐโอฑิศาอยู่ที่ประมาณ 44 ราย คลื่นลมแรงที่ซัดเข้าท่วมทะเลสาบชิลิกา ทะเลสาบชายฝั่งที่ใหญ่ที่สุดของประเทศอินเดีย และเป็นแหล่งอาศัยของสัตว์กับพืชที่ใกล้สูญพันธุ์จำนวนมาก ส่งผลกระทบต่อระบบนิเวศ ซึ่งอาจต้องใช้เวลาหลายปีกว่าจะฟื้นตัว ป่าชายเลนถูกถอนรากถอนโคนไปเป็นระยะทางหลายกิโลเมตร น้ำทะเลได้ทิ้งพื้นที่จำนวนมากไว้ ซึ่งไม่เหมาะสมสำหรับการปลูกต้นไม้ หรือพืชป่า แม้ว่าพายุจะช่วยชีวิตสัตว์ประจำถิ่นที่มีชื่อเสียงที่สุดของชิลิกาอย่างปลาโลมา แต่ก็ยังมีความกังวลบางประการ ความสูญเสียทั่วทั้งรัฐโอฑิศาอยู่ที่ประมาณ 42.4 พันล้านรูปี (696 ล้านดอลลาร์สหรัฐ) พายุไซโคลนไพลินได้สร้างความเสียหายให้กับพืชผลทางการเกษตรมากกว่าประมาณ 500,000 เฮกตาร์ ทั่วทั้งรัฐ
การเตรียมการและผลกระทบ > ประเทศอินเดีย > รัฐอานธรประเทศ

รัฐบาลของรัฐอานธรประเทศ และหัวหน้าคณะรัฐมนตรี ได้เข้าพบตัวแทนของกองทัพบก และกองทัพเรือ เพื่อขอความช่วยเหลือหากจำเป็น พนักงานสาธารณูปโภคที่ถูกหยุดงานได้มีการประท้วงในเขตรัฐอานธรประเทศให้ยกเลิกการหยุดงาน และได้มีการประท้วงบางส่วน เนื่องมาจากพายุที่คุกคามเขตชายฝั่ง รัฐบาลของรัฐได้สั่งอพยพประชาชนประมาณ 64,000 คน ที่อาศัยอยู่ในพื้นที่ลุ่ม และเขตชายฝั่งของรัฐ เพื่อรอดพ้นจากพายุไซโคลนไพลิน อย่างไรก็ตาม อำเภอศรีกากุลัมได้ประสบกับพายุฝนฟ้าคะนองจนต้นไม้ และเสาไฟฟ้าโค่นล้มลง จึงส่งผลกระทบให้ไฟฟ้าดับในบางพื้นที่ทั่วทั้งรัฐ มีผู้เสียชีวิต 1 ราย และมีความเสียหายเป็นมูลค่าอยู่ที่ประมาณ 500 ล้านรูปี (8.2 ล้านดอลลาร์สหรัฐ) ประชาชนประมาณ 134,426 คน ต้องอพยพออกจากพื้นที่หลังจากพายุเคลื่อนตัวผ่านไป และได้สลายไป
การเตรียมการและผลกระทบ > ประเทศอินเดีย > รัฐฌารขัณฑ์

ในวันที่ 13 ตุลาคม ฝนตกหนักจากหางของพายุไซโคลนไพลินได้ถล่มรัฐฌารขัณฑ์ด้วยปริมาณน้ำฝนรวมอยู่ที่ประมาณ 74.6 มิลลิเมตร (2.94 นิ้ว) ถูกบันทึกไว้ที่รางจีในขณะที่ชัมเศทปุระได้มีการบันทึกปริมาณน้ำฝนได้อยู่ที่ประมาณ 52.4 มิลลิเมตร (2.06 นิ้ว) และอำเภอโบการอได้บันทึกปริมาณน้ำฝนได้อยู่ที่ประมาณ 58.4 มิลลิเมตร (2.30 นิ้ว) ตำรวจระบุว่าไม่มีรายงานผู้เสียชีวิตจากฝนตกในอำเภอกิริดีห์ยกเว้นฟ้าผ่าในช่วงเช้าตรู่ ซึ่งส่งผลให้มีผู้เสียชีวิต 1 ราย กรมจัดการภัยพิบัติ และหน่วยงานบริหารเขตกำลังติดตามสถานการณ์ดังกล่าว กระท่อมอย่างน้อยประมาณ 400 หลัง ได้รับความเสียหายอย่างหนัก หลังจากที่ฝนตกหนักพร้อมกับลมแรงในอำเภอปากูร์ของรัฐฌารขัณฑ์ ฝนที่ตกหนักทำให้เสาสะพานแม่น้ำอีร์กา 3 ต้น ได้รับความเสียหายในอำเภอกิริดีห์
การเตรียมการและผลกระทบ > ประเทศอินเดีย > รัฐอื่น ๆ ของประเทศอินเดีย

พื้นที่ของรัฐเบงกอลตะวันตก รัฐฉัตตีสครห์ รัฐพิหาร และทางตะวันออกของรัฐอุตตรประเทศ มีแนวโน้มที่จะประสบกับพายุฝนฟ้าคะนองมีความเสี่ยงที่ต้นไม้หักโค่น และเสาไฟฟ้าหักโค่น อย่างไรก็ตาม ผลกระทบที่เกิดขึ้นจะไม่รุนแรงเท่ากับในรัฐโอฑิศา และรัฐอานธรประเทศ เรือบรรทุกสินค้าเอ็มวี บิงโก เกรงว่าจะจมลงในทะเลที่มีคลื่นลมแรงนอกชายฝั่งของรัฐเบงกอลตะวันตก เนื่องจากพายุไซโคลนไพลิน เจ้าหน้าที่รักษาชายฝั่งได้พบลูกเรือประมาณ 20 คน ในเรือชูชีพ และได้รับการช่วยเหลือ
การเตรียมการและผลกระทบ > ประเทศเนปาล

ทางตะวันออกของประเทศเนปาลได้ประสบกับพายุฝนฟ้าคะนองในขณะที่ตอนกลาง และทางตะวันตกของประเทศ มีฝนตกเล็กน้อย ฝนเริ่มตกทางตะวันออกตั้งแต่เช้าตรู่ของวันที่ 13 ตุลาคม และเริ่มตกในตอนกลางเช่นกันในช่วงบ่าย ผลกระทบจากพายุไซโคลนไพลินยังคงดำเนินต่อไปจนถึงวันที่ 15 ตุลาคม เทศกาลดาไซน์อันยิ่งใหญ่ของประเทศเนปาลได้รับผลกระทบจากฝนที่ตกในเดือนตุลาคม จึงทำให้เกิดน้ำท่วมในแม่น้ำโคสี และแม่น้ำคัณฑกี ในประเทศเนปาล
ดูเพิ่ม

สถานีย่อยพายุหมุนเขตร้อน
ฤดูพายุไซโคลนมหาสมุทรอินเดียเหนือ พ.ศ. 2556
พายุไต้ฝุ่นเกย์ พ.ศ. 2532 เป็นพายุไซโคลนที่มีเส้นทางที่คล้ายกัน
แหล่งข้อมูลอื่น

สำนักงานอุตุนิยมวิทยาไทย (TMD) ข้อมูลเส้นทางของพายุไซโคลนไพลิน (1305)
สำนักงานอุตุนิยมวิทยาอินเดีย (IMD) ข้อมูลเส้นทางของพายุซูเปอร์ไซโคลนไพลิน (BOB 04)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไซโคลนไพลิน (02B)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
พายุไซโคลนไพลินในวัฏจักรการแทนที่กำแพงตาสองขั้นในขณะที่เคลื่อนตัวเข้าใกล้ขึ้นฝั่งเมื่อวันที่ 12 ตุลาคม พ.ศ. 2556
พยากรณ์ปริมาณน้ำฝน 24 ชั่วโมง ของพายุไซโคลนไพลิน
ราชรัฐชวาทซ์บวร์ค-ซ็อนเดิร์สเฮาเซิน

ชวาทซ์บวร์ค-ซ็อนเดิร์สเฮาเซิน เป็นอดีตราชรัฐเล็ก ๆ ในประเทศเยอรมนี ตั้งอยู่ในพื้นที่ที่ปัจจุบันเป็นรัฐทือริงเงินโดยมีเมืองหลวงอยู่ที่ซ็อนเดิร์สเฮาเซิน
ประวัติศาสตร์

ชวาทซ์บวร์ค-ซ็อนเดิร์สเฮาเซิน เดิมเป็นเคาน์ตีจนถึงปีค.ศ. 1697 และในปีนั้นได้รับการยกฐานะเป็นราชรัฐ ซึ่งดำรงอยู่จนกระทั่งการล่มสลายของสถาบันกษัตริย์เยอรมันในปีค.ศ. 1918 อันเป็นผลมาจากการปฏิวัติเยอรมัน ค.ศ. 1918–1919 หลังการปฏิวัติ รัฐนี้กลายเป็นสาธารณรัฐและเข้าร่วมกับสาธารณรัฐไวมาร์ ในฐานะรัฐหนึ่งของเยอรมนี ต่อมาในปีค.ศ. 1920 ได้รวมกับรัฐขนดเล็กอื่น ๆ ในภูมิภาคจัดตั้งเป็นรัฐทือริงเงิน
ชวาทซ์บวร์ค-ซ็อนเดิร์สเฮาเซินมีพื้นที่ 862 ตร.กม. (333 ตร.ไมล์) ประชากร 85,000 คน (ปีค.ศ. 1905) โดยมีเมืองสำคัญในรัฐ ได้แก่ อาร์นสตัดท์ , ซ็อนเดิร์สเฮาเซิน, เกเริน, ลังเงิอวีเซิน, กรอสไบรเทินบัค, เอเบเลเบน, กรอเซอแนห์ริช , กรอยเซิน และ พลัวเออ
คาร์ล กึนเทอร์เจ้าชายชวาทซ์บวร์ค-ซ็อนเดิร์สเฮาเซินพระองค์สุดท้าย
ปราสาทที่เมืองซ็อนเดิร์สเฮาเซิน
ดูเพิ่ม

ราชวงศ์ชวาทซ์บวร์ค
| ด ค ก รัฐสมาชิกในสมาพันธรัฐเยอรมัน (ค> ศ. 1815–1866) |
| --- | --- | --- |
| จักรวรรดิ |  ออสเตรีย  |  |
| ราชอาณาจักร |  ปรัสเซีย  บาวาเรีย  ซัคเซิน  ฮันโนเฟอร์  เวือร์ทเทิมแบร์ค  |  |
| นครรัฐผู้คัดเลือก |  เฮ็สเซิน  |  |
| แกรนด์ดัชชี |  บาเดิน  เฮ็สเซิน  ลักเซมเบิร์ก  เมคเลินบวร์ค ชเวรีน  ชเตรลิทซ์  อ็อลเดินบวร์ค  ซัคเซิน-ไวมาร์-ไอเซนัค  |  |
| ดัชชี |  อันฮัลท์ แบร์นบวร์ค1  เดสเซา1  เคอเทิน2  เบราน์ชไวค์  ฮ็อลชไตน์  ลิมบวร์ค3  นัสเซา  ซัคเซิน อัลเทินบวร์ค4  โคบวร์ค-ซาลเฟลด์5  โคบวร์ค-โกทา4  โกทา-อัลเทนบวร์ค5  ฮิลด์บวร์คเฮาเซิน5  เลาเอินบวร์ค  ไมนิงเงิน  |  |
| ราชรัฐ |  เฮ็สเซิน-ฮอมบวร์ค  โฮเอินท์ซ็อลเลิร์น เฮ็คคิงเงิน6  ซิกมาริงเงิน6  ลิกเตนสไตน์  ลิพเพอ  รอยส์ เอลเดอร์  จูเนียร์  เชาม์บวร์ค-ลิพเพอ  ชวาร์ซบวร์ค รูโดลชตัดท์  ซอนเดิร์สเฮาเซน  วัลเด็คและเพือร์ม็อนท์  |  |
| นครรัฐ |  เบรเมิน  ฟรังค์ฟวร์ทอัมไมน์  ฮัมบวร์ค  ลือเบค  |  |
 1 รวมกับอันฮัลท์ตั้งแต่ ค.ศ. 1863  2 จนถึง ค.ศ. 1847  3 ตั้งแต่ ค.ศ. 1839  4 ตั้งแต่ ค.ศ. 1826  5 จนถึง ค.ศ. 1826  6 จนถึง ค.ศ. 1850 
| ด ค ก รัฐในสมาพันธรัฐเยอรมันเหนือ (ค> ศ. 1867–1871) |
| --- | --- | --- |
| ราชอาณาจักร |  ปรัสเซีย  ซัคเซิน  |  |
| แกรนด์ดัชชี |  เฮ็สเซิน  เมคเลินบวร์ค-ชเวรีน  เมคเลินบวร์ค-ชเตรลิทซ์  อ็อลเดินบวร์ค  ซัคเซิน-ไวมาร์-ไอเซนัค  |  |
| ดัชชี |  อันฮัลท์  เบราน์ชไวค์  ซัคเซิน อัลเทินบวร์ค  โคบวร์ค-โกทา  ไมนิงเงิน  |  |
| ราชรัฐ |  ลิกเตนสไตน์  ลิพเพอ  รอยส์ เกรา  กรีสส์  เชาม์บวร์ค-ลิพเพอ  ชวาร์ซบวร์ค รูโดลชตัดท์  ซอนเดิร์สเฮาเซน  วัลเด็คและเพือร์ม็อนท์  |  |
| นครรัฐ |  เบรเมิน  ฮัมบวร์ค  ลือเบค  |  |
| ด ค ก รัฐและดินแดนในจักรวรรดิเยอรมัน |
| --- | --- | --- |
| ราชอาณาจักร |  ปรัสเซีย (พร็อยเซิน)  บาวาเรีย (ไบเอิร์น)  ซัคเซิน  เวือร์ทเทิมแบร์ค  |  |
| แกรนด์ดัชชี |  บาเดิน  เฮ็สเซิน  เมคเลินบวร์ค-ชเวรีน  เมคเลินบวร์ค-ชเตรลิทซ์  อ็อลเดินบวร์ค  ซัคเซิน-ไวมาร์-ไอเซอนัค  |  |
| ดัชชี |  อันฮัลท์  เบราน์ชไวค์  ซัคเซิน-อัลเทินบวร์ค  ซัคเซิน-โคบวร์คและโกทา  ซัคเซิน-ไมนิงเงิน  |  |
| ราชรัฐ |  เชาม์บวร์ค-ลิพเพอ  ชวาร์ซบวร์ค-รูโดลชตัดท์  ชวาร์ซบวร์ค-ซอนเดิร์สเฮาเซิน  ลิพเพอ  รอยส์เอลเดอร์ไลน์  รอยส์ยูเนียร์ไลน์  วัลเด็คและเพือร์ม็อนท์  |  |
| นครรัฐ |  เบรเมิน  ฮัมบวร์ค  ลือเบค  |  |
| อื่น ๆ |  อาลซัส-ลอแรน  อาณานิคมเยอรมัน  |  |